**คู่มือสำหรับประชาชน: การขอรับมรดกสิทธิการเข้าทำประโยชน์ในที่ดินของเกษตรกรตาม ส.ป.ก. 4-01 (กรณีแบ่งแปลงเพื่อรับมรดกของคู่สมรสกับบุตรหรือของบุตรหลายคนหรือของทายาทอื่นๆ )**

หน่วยงานที่รับผิดชอบ:สำนักงานการปฏิรูปที่ดินเพื่อเกษตรกรรม

กระทรวง:กระทรวงเกษตรและสหกรณ์

1. **ชื่อกระบวนงาน**: การขอรับมรดกสิทธิการเข้าทำประโยชน์ในที่ดินของเกษตรกรตาม ส.ป.ก. 4-01 (กรณีแบ่งแปลงเพื่อรับมรดกของคู่สมรสกับบุตรหรือของบุตรหลายคนหรือของทายาทอื่นๆ )
2. **หน่วยงานเจ้าของกระบวนงาน:** สำนักงานการปฏิรูปที่ดินเพื่อเกษตรกรรม
3. **ประเภทของงานบริการ:** กระบวนงานบริการที่เบ็ดเสร็จในหน่วยเดียว
4. **หมวดหมู่ของงานบริการ:** อนุญาต/ออกใบอนุญาต/รับรอง
5. **กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) | พระราชกฤษฎีกาว่าด้วยการกำหนดหลักเกณฑ์และเงื่อนไขในการเป็นเกษตรกร พ.ศ.2535 |
| 2) | มติคณะกรรมการปฏิรูปที่ดินเพื่อเกษตรกรรมในการประชุมครั้งที่ 7/2544 เมื่อวันที่ 8 พฤศจิกายน 2544 |
| 3) | ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์วิธีการและเงื่อนไขในการคัดเลือกเกษตรกรพ.ศ.2535 แก้ไขเพิ่มเติม (ฉบับที่ 3) พ.ศ.2538 |
| 4) | ระเบียบคณะกรรมการปฏิรูปที่ดินเพื่อเกษตรกรรมว่าด้วยการออกแก้ไขเพิ่มเติมและออกใบแทนหนังสืออนุญาตให้เข้าทำประโยชน์ในเขตปฏิรูปที่ดิน พ.ศ.2540 |

1. **ระดับผลกระทบ:**  บริการที่มีความสำคัญด้านเศรษฐกิจ/สังคม
2. **พื้นที่ให้บริการ:**  ส่วนภูมิภาค
3. **กฎหมายข้อบังคับ/ข้อตกลงที่กำหนดระยะเวลา** -

**ระยะเวลาที่กำหนดตามกฎหมาย / ข้อกำหนด ฯลฯ** 0 วันทำการ

1. **ข้อมูลสถิติ**

 **จำนวนเฉลี่ยต่อเดือน** 0

 **จำนวนคำขอที่มากที่สุด** 0

 **จำนวนคำขอที่น้อยที่สุด** 0

1. **ชื่ออ้างอิงของคู่มือประชาชน** สำเนาคู่มือประชาชนการขอรับมรดกสิทธิการเข้าทำประโยชน์ในที่ดินของเกษตรกรตามส.ป.ก. 4-01 (กรณีแบ่งแปลงเพื่อรับมรดกของคู่สมรสกับบุตรหรือของบุตรหลายคนหรือของทายาทอื่นๆ )
2. **ช่องทางการให้บริการ**

|  |  |
| --- | --- |
| 1) | **สถานที่ให้บริการ**สำนักงานการปฏิรูปที่ดินจังหวัด/ติดต่อด้วยตนเองณหน่วยงาน**ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)**หมายเหตุ** - |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

หลักเกณฑ์คณะกรรมการปฏิรูปที่ดินเพื่อเกษตรกรรมมีมติกำหนดไว้ในการประชุมครั้งที่ 7/2544 เมื่อวันที่ 8 พฤศจิกายน 2544 เรื่องการโอนสิทธิและรับมรดกสิทธิการเข้าทำประโยชน์ในเขตปฏิรูปที่ดินดังนี้
1. ทายาทที่มีสิทธิรับมรดกสิทธิการเข้าทำประโยชน์ในที่ดินฯ ได้แก่

 (ก) คู่สมรสเป็นอันดับแรก(รวมถึงคู่สมรสที่อยู่กินด้วยกันฉันท์สามีภรรยาแต่ไม่ได้จดทะเบียนสมรส)

 (ข) บุตรเมื่อไม่มีคู่สมรสหรือมีแต่ไม่ขอรับ (รวมถึงบุตรนอกกฎหมายที่บิดารับรองแต่ไม่รวมบุตรบุญธรรม)

 (ค) ทายาทอื่นเมื่อไม่มีคู่สมรสหรือบุตรหรือมีแต่ไม่ขอรับได้แก่

 - บิดาหรือมารดาของเกษตรกร

 - พี่น้องร่วมบิดามารดาเดียวกันของเกษตรกร (พี่น้องตามความเป็นจริง)

 - พี่น้องร่วมบิดาหรือร่วมมารดาเดียวกันของเกษตรกร (พี่น้องตามความเป็นจริง)

 - หลานของเกษตรกร (หมายถึงลูกของลูกหรือลูกของพี่หรือของน้อง)
2. ทายาทผู้รับมรดกตาม (ก) (ข) และ (ค) จะต้องมีคุณสมบัติและลักษณะต้องห้ามดังนี้

 2.1 ทายาทผู้รับมรดกจะต้องเป็นเกษตรกรตามกฎหมายปฏิรูปที่ดินกล่าวคือ (1) เป็นเกษตรกรผู้ประกอบอาชีพเกษตรกรรมเป็นหลักหรือ (2) เป็นเกษตรกรผู้ประสงค์จะประกอบอาชีพเกษตรกรรมเป็นหลักซึ่งได้แก่ผู้ยากจน/ ผู้ที่จบการศึกษาทางการเกษตรกรรม/บุตรของเกษตรกรทั้งนี้เป็นไปตามที่กำหนดในพระราชกฤษฎีกาว่าด้วยการกำหนดหลักเกณฑ์และเงื่อนไขในการเป็นเกษตรกร พ.ศ.2535

 2.2 ทายาทผู้รับมรดกและคนในครอบครัวเดียวกันต้องไม่มีที่ดินทำกินเป็นของตนเองเพียงพอแก่การเลี้ยงชีพอยู่ก่อนแล้ว (มีที่ดินเมื่อรวมกับคำขอรับมรดกต้องไม่เกินกว่า 50 ไร่หรือ 100 ไร่แล้วแต่กรณี)

 2.3 ทายาทผู้รับมรดกจะต้องมีคุณสมบัติตามที่กฎหมายกำหนดได้แก่

 - มีสัญชาติไทย

 - บรรลุนิติภาวะหรือเป็นหัวหน้าครอบครัว

 - มีความประพฤติดีและซื่อสัตย์สุจริต

 - มีร่างการสมบูรณ์ขยันขันแข็งและสามารถประกอบการเกษตรได้

 - ไม่เป็นคนวิกลจริตหรือจิตฟั่นเฟือนไม่สมประกอบ
3. ทายาทผู้รับมรดกจะต้องรับภาระหนี้ค้างชำระซึ่งเจ้ามรดกยังคงค้างชำระกับส.ป.ก. หรือสถาบันการเงินที่ร่วมโครงการกับ ส.ป.ก. ด้วย
\*\*กรณีไม่มีทายาทตามที่กำหนดหรือมีแต่ไม่ขอรับหรือไม่มีคุณสมบัติส.ป.ก.จะนำที่ดินแปลงนั้นมาจัดใหม่เช่นเดียวกับกรณีปกติ
**หมายเหตุ** : 1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้นผู้รับคำขอและผู้ยื่นคำขอจะต้องลงบันทึกความบกพร่องและรายงานเอกสารหลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติมหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบการพิจารณา

 2. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถว้นถูกต้องตามที่ระบุไว้ในคู่มือประชาชนเรียบร้อยแล้ว

 3. ทั้งนี้จะมีการแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | 1.1 ยื่นคำขอ1.2 ตรวจสอบคำขอและเอกสารประกอบคำขอ1.3 จัดทำบัญชีเครือญาติ1.4 สอบสวนสิทธิ1.5 ออกใบรับคำขอ | 1 วันทำการ | สำนักงานการปฏิรูปที่ดินจังหวัด | - |
| 2) | การตรวจสอบเอกสาร | 2.1 เจ้าหน้าที่ตรวจสอบหนี้ค้างชำระตรวจสอบแปลงที่ดินและตรวจคุณสมบัติของผู้ขอรับมรดกสิทธิการเข้าทำประโยชน์ในที่ดินของเกษตรกรตาม ส.ป.ก. 4-01 | 30 วันทำการ | สำนักงานการปฏิรูปที่ดินจังหวัด | (ประสานหน่วยงานภายนอก) |
| 3) | - | 2.2 สำนักงานการปฏิรูปที่ดินจังหวัดประกาศเพื่อให้ผู้มีส่วนได้เสียมาคัดค้าน | 30 วันทำการ | สำนักงานการปฏิรูปที่ดินจังหวัด | (ปิดไว้ที่ทำการผู้ใหญ่บ้านที่ทำการอบต. และที่ว่าการอำเภอ) |
| 4) | - | 2.3 สำนักงานการปฏิรูปที่ดินจังหวัดดำเนินการรวบรวมข้อมูลเอกสารจัดทำความเห็นเสนอคณะกรรมการปฏิรูปที่ดินจังหวัดพิจารณา | 90 วันทำการ | สำนักงานการปฏิรูปที่ดินจังหวัด | - |
| 5) | - | 2.4 รังวัดแบ่งแปลง (ก่อนหรือหลังเสนอคณะกรรมการปฏิรูปที่ดินจังหวัดพิจารณาก็ได้) และดำเนินการจัดทำหนังสือรับมอบที่ดินและจัดทำหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) | 66 วันทำการ | สำนักงานการปฏิรูปที่ดินจังหวัด | - |
| 6) | - | คณะกรรมการปฏิรูปที่ดินจังหวัดมีมติและเสนอให้ผู้มีอำนาจลงนาม | 1 วันทำการ | สำนักงานการปฏิรูปที่ดินจังหวัด | - |

**ระยะเวลาดำเนินการรวม**  218 วันทำการ

1. **งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว**

ยังไม่ผ่านการดำเนินการลดขั้นตอน

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชน | กรมการปกครอง | 0 | 1 | ฉบับ | (ของเจ้ามรดกและผู้รับมรดก) |
| 2) | สำเนาทะเบียนบ้าน | กรมการปกครอง | 0 | 1 | ฉบับ | (ของเจ้ามรดกและผู้รับมรดก) |
| 3) | ทะเบียนสมรส | กรมการปกครอง | 0 | 1 | ฉบับ | (ของเจ้ามรดกและผู้รับมรดก (ถ้ามี)) |
| 4) | บัตรประจำตัวประชาชน | กรมการปกครอง | 0 | 1 | ฉบับ | (คู่สมรสของเจ้ามรดกและผู้รับมรดก (ถ้ามี)) |
| 5) | ใบสำคัญการเปลี่ยนชื่อ | กรมการปกครอง | 0 | 1 | ฉบับ | (เปลี่ยนสกุลของเจ้ามรดกและผู้รับมรดก (ถ้ามี)) |
| 6) | ทะเบียนการหย่า | กรมการปกครอง | 0 | 1 | ฉบับ | (ถ้ามี) |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | หลักฐานการเป็นเจ้าของที่ดินของผู้รับมรดกคู่สมรสทายาทและบุตรที่ยังไม่บรรลุนิติภาวะ | - | 0 | 1 | ชุด | (เช่นโฉนด ,น.ส.3, ส.ป.ก. 4-01 (ถ้ามี)) |
| 2) | หนังสือยินยอมของทายาทอื่นๆ | สำนักงานการปฏิรูปที่ดินเพื่อเกษตรกรรม | 1 | 0 | ฉบับ | (ที่มีสิทธิรับมรดก) |
| 3) | คำยินยอมคู่สมรสของเจ้ามรดก | สำนักงานการปฏิรูปที่ดินเพื่อเกษตรกรรม | 1 | 0 | ชุด | (กรณีบุตรหรือเครือญาติเป็นผู้รับมรดก) |
| 4) | เอกสารส.ป.ก.4-01 ฉบับผู้ถือ | สำนักงานการปฏิรูปที่ดินเพื่อเกษตรกรรม | 0 | 1 | ฉบับ | - |
| 5) | ใบมรณบัตรหรือหนังสือรับรองการเสียชีวิต | กรมการปกครอง | 1 | 0 | ชุด | - |

1. **ค่าธรรมเนียม**

|  |
| --- |
| *ไม่มีข้อมูลค่าธรรมเนียม* |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน** สำนักงานการปฏิรูปที่ดินจังหวัด***หมายเหตุ*** *(ณ สำนักงานการปฏิรูปที่ดินจังหวัดที่ยื่นคำขอ)* |
| 2) | **ช่องทางการร้องเรียน** สำนักงานการปฏิรูปที่ดินเพื่อเกษตรกรรม***หมายเหตุ*** *(เลขที่ 1 ถนนราชดำเนินนอก แขวงบ้านพานถม เขตพระนคร กรุงเทพฯ 10200 หรือเว็บไซต์ http://eoffice.alro.go.th/alro\_complain)* |
| 3) | **ช่องทางการร้องเรียน** ศูนย์บริการประชาชนสำนักปลัดสำนักนายกรัฐมนตรี***หมายเหตุ*** *(เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)* |

1. **ตัวอย่างแบบฟอร์ม ตัวอย่าง และคู่มือการกรอก**

|  |
| --- |
| *ไม่มีแบบฟอร์ม ตัวอย่าง และคู่มือการกรอก* |

1. **หมายเหตุ**

-

|  |  |
| --- | --- |
| **วันที่พิมพ์** | 01/09/2558 |
| **สถานะ** | เผยแพร่คู่มือบนเว็บไซต์แล้ว |
| **จัดทำโดย** | PREECHA LIMTHAVIL |
| **อนุมัติโดย** | SUNSERN AGGUTAMANUS |
| **เผยแพร่โดย** | วัชรชัยวิสุทธิสมาจาร |